05/08/2013 | Administración LocalMunicipal
Negreira
Aprobación definitiva da Ordenanza reguladora da corta forestal e publicación do texto íntegro

O Pleno da Corporación, celebrado con data de 11 de xullo de 2013, aprobou definitivamente a Odenanza reguladora da corta forestal, despois de desestimar a reclamación presentada contra a mesma por “Confemadera Habitat Galicia”. En consecuencia publícase a continuación o texto íntegro da mencionada Ordenanza. A presente Ordenanza ten coma fin controla-la explotación forestal dos montes sitos no Concello de Negreira, dada a importancia que para o mesmo debe de ter desde os puntos de vista industrial-madeireiro e de protección paisaxística, así coma velar pola debida conservación das vías públicas de titularidade municipal, que poden ser obxecto de desperfectos por causa das operacións de pranta e corta da madeira, evitando a destrucción dos camiños públicos e o depósito de residuos das operacións dentro do dominio público. Establécese, na Disposición Derradeira, unha vacatio legis de un mes para retrasa-la entrada en vigor da Ordenanza, para respecta-lo prazo de carencia contido no artigo 65.2. da Lei 7/1985, do 2 de abril, de bases do réxime local, así como para facilitar un período de adaptación aos suxeitos que poidan resultar afectados pola mesma.1.- Consonte ao disposto nos artigos 591 do Código civil e 25, 28 e 49 da Lei 7/1985, do 2 de abril, de bases do réxime local; e no Decreto 2661/1967, do 19 de outubro, o Concello de Negreira establece a presente ordenanza reguladora das talas ou cortas forestais, sendo o seu ámbito de aplicación o termo municipal de Negreira, sen prexuízo das disposicións especiais que poidan rexer en zonas calificadas coma especialmente protexidas ou espacios naturais. Non se poderá, dentro do termo municipal de Negreira, realizar corta ou tala forestal algunha que supere os 10 m3 por ano, sen obter previamente a correspondente autorización do Concello, que será solicitada en modelo oficial nas oficinas deste. Quedarán excluídas as cortas de policía, clareos e demais tratamentos selvícolas sen aproveitamento comercial.1.- Para poder realizar cortas de árbores, dentro do término municipal de Negreira, a persoa física ou xurídica responsable da corta deberá solicitalo cunha antelación mínima de UN MES. A falta de resolución expresa por parte do Concello nese prazo suporá que se entenda denegada a autorización.2.- O impreso da solicitude deberá de ser cuberto en tódolos seus apartados, e rexistrado debidamente nas oficinas do Concello. Nel faranse constar, en todo caso, os seguintes datos: a) NIF, nome completo e domicilio fiscal da persoa ou entidade, e domicilio a efectos de notificacións, de ser diferente. b) De ser persoa xurídica, documento auténtico onde consten as identidades dos administradores e do representante legal da entidade. c) Lugar, día e horario de desenvolvemento dos labores. d) Referencia catastral da/s parcela/s onde se van desenvolve-los labores. e) Copia dos permisos de circulación dos vehículos cos que se van desenvolve-los labores.3.- Deberase achegar, ademáis, fotocopia compulsada do permiso de corta, expedido pola autoridade competente.4.- As persoas ou entidades que se ocupen habitualmente da realización das operacións obxecto desta Ordenanza poderán presentar unha solicitude única para todo o exercicio, debendo, neste caso, comunicar ao Concello, unha vez concedida a autorización anual, cunha antelación mínima de 3 días, os lugares e días en que vaian realizar cada unha das súas operacións. A falta de comunicación, que deberá ser escrita, en todo caso, suporá infracción e conlevará a sanción correspondente. Serán responsables a efectos do cumprimento desta Ordenanza, por esta orde: a) Os solicitantes da autorización. b) Os titulares da empresa/establecemento mercantil que realice os labores. c) Os donos das parcelas sobre as que se realicen as operacións, que responderán solidariamente a efectos desta Ordenanza, se non esixeran a presentación da autorización municipal a quen efectuara as labouras. A tales efectos, consideraranse donos aos que figuren nos Rexistros Fiscais do Concello de Negreira, agás proba en contrario. d) As persoas que manipulen as máquinas/aparellos cos que se realice a corta, solidariamente. As vías públicas non se poderán utilizar para almacén de madeira. Os depósitos de troncos, ramas ou follaxe non poderán invadi-la zona de circulación, tanto de vehículos como de persoas, nin interrompe-la funcionalidade das cunetas, canalizacións, pontes, canles, pasos de auga ou calquera outra infraestructura auxiliar ou anexa ós viarios, nin supor risco para os usuarios da vía. O posible desgaste ou deterioro das vías públicas debido ás operacións autorizadas conlevará a obriga de afiuzamento do risco de deterioro do dominio público. Os responsables das cortas constituirán unha fianza a favor do Concello, co obxecto de responder diante de posibles danos non reparados voluntariamente; a contía será fixada polos servizos técnicos municipais. Poderá establecerse unha fianza única anual, da contía que sinalen os servizos técnicos municipais, cando os responsables das cortas teñan en previsión a realización habitual ao longo do exercicio dos labores regulados nesta Ordenanza. En ningún caso se poderán realiza-las operacións de corta sen ter constituido previamente a fianza. A fianza será depositada no Concello, unha vez requerido para elo, con carácter previo á entrega da autorización. O responsable da corta responderá diante do Concello dos posibles danos ocasionados nas vías públicas municipais coma consecuencia do depósito e transporte de madeira, quedando na obriga da reparación das devanditas vías. O responsable da corta terá a obriga da limpeza e retirada de refugallos producidos nas operacións realizadas.1.- As limpezas ou reparacións deberanse realizar nun prazo máximo de 48 horas, a partir da retirada da madeira á fábrica, ou en tres días cando coincida nunha fin de semana.2.- Transcorrido un prazo de sete días dende que se producise a destrucción ou deterioro do dominio público local ou a acumulación de restos procedentes das operacións de carga e almacenamento, o concello poderá realizar, con cargo á fianza, as operacións de reparación, corrección e/ou retirada de restos, sen prexuízo da sanción que proceda e de exerce-las accións oportunas para resarcirse dos custos, se non fosen totalmente cubertos pola fianza.3.- Se os danos fosen irreparables, a entidade será indemnizada en contía igual ó valor dos bens destruídos ou ó importe do deterioro dos danos.1.- Son infraccións da presente ordenanza os actos e omisións que contraveñan o establecido nesta. A comisión de calquera infracción levará aparellada a imposición ós responsables das correspondentes sancións, ademais da obriga de indemnizar aos prexudicados polos danos derivados da súa comisión.2.- As infraccións e sancións que lles corresponderán serán as seguintes: a) Pola omisión da solicitude de corta ou tala: 300 euros. b) Pola falta de comunicación no caso de autorizacións anuais: 200 euros. c) Pola omisión do deber de constitución da fianza: 600 euros. d) Por almacenamento de madeira nas pistas: 400 euros. e) Pola falta de limpeza das vías e/ou gabias: 300 euros.3.- O procedemento sancionador será o establecido no R. D. 1398/1993, do 4 de agosto, polo que se aprobou o Regulamento do procedemento para o exercicio da potestade sancionadora, en desenvolvemento da Lei 30/1992, e cos criterios expostos no Título XI da Lei 7/1985, modificada pola Lei 57/2003, de modernización do goberno local. A presente ordenanza entrará en vigor unha vez transcorrido UN MES, a contar dende o día seguinte ao da publicación do anuncio de aprobación definitiva no Boletín Oficial da Provincia, permanecendo vixente ata que se acorde a súa modificación ou derogación expresa. Negreira, 16 de xullo de 2013. Alcalde-Presidente Juan J. Rey Maceira